বিএনপির সিনিয়র যুগ্ম মহাসচিব তারেক রহমানের ৪৬তম জন্মবার্ষিকী উপলক্ষে ২১ নভেম্বর জ্যাকসন হাইটসের পালকি সেন্টারে এ সভা হয়। তারেক পরিষদের প্রেসিডেন্ট ও যুক্তরাষ্ট্র বিএনপির যুগ্ম সম্পাদক  আকতার হোসেন বাদলের সভাপতিত্বে প্রধান অতিথি ছিলেন যুক্তরাষ্ট্র বিএনপির সভাপতি আবদুল লতিফ সম্রাট। বিশেষ অতিথি ছিলেন সাধারণ সম্পাদক মোস্তফা কামাল পাশা বাবুল, নিউইয়র্ক স্টেট বিএনপির সভাপতি মওলানা অলিউল্লাহ মোহাম্মদ আতিকুর রহমান, তারেক পরিষদের সেক্রেটারি রাফেল তালুকদার, সহসভাপতি গোলাম হোসেন, ম্যানহাটন বিএনপির সভাপতি হেলালুর রহমান, যুক্তরাষ্ট্র যুবদলের সিনিয়র সহসভাপতি ফারুক হোসেন মজুমদার। পরিচালনা করেন সরোয়ার খান বাবু। অনুষ্ঠানে তারেক রহমানের দ্রুত আরোগ্য কামনায় মিলাদ মাহফিল এবং জন্মদিন উপলক্ষে একটি কেক কাটা হয়।